Diari Oficial de la Generalitat Valenciana


Sumari del DOGV 5042, del 05-07-2005 (2005/7801)

Informació pública del Programa d'Actuació Integrada de la Unitat d'Execució número 2 del Sector D-1 del Pla General d'Ordenació Urbana d'Orihuela.
---------------------------------------------------------------------------------------------------------------------------------------------------

### Dades del document

Número de DOGV
:   5042

Data del DOGV
:   05-07-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7801


Organisme emissor
:   AIU Grup Gomendio

Tipus de document
:   Anunci

Informació pública del Programa d'Actuació Integrada de la Unitat d'Execució número 2 del Sector D-1 del Pla General d'Ordenació Urbana d'Orihuela. [2005/X7801]
  
Per mitjà d'este edicte s'anuncia l'obertura d'un període d'informació pública per un termini de vint dies, significant el mateix termini de concurrència, comptat a partir de l'endemà de la seua publicació en el Diari Oficial de la Generalitat Valenciana, de la documentació de Programa d'Actuació Integrada de la Unitat d'Execució número 2 del Sector D-1 del Pla General d'Ordenació Urbana d'Orihuela formulat per l'Agrupació d'Interés Urbanístic Grup Gomendio, amb domicili a Alacant, plaça Calvo Sotelo núm. 13 2n, esquerra.
  
Esta documentació consistix en:
  
1. Programa per al Desenvolupament de l'Actuació Integrada de la Unitat d'Execució número 2 del Sector D-1 d'Orihuela.
  
2. Projecte d'Urbanització de la Unitat d'Execució número 2 del Sector D-1 d'Orihuela.
  
3. Escriptura de Constitució i Estatuts de l'Agrupació d'Interés Urbanístic Grup Gomendio, que es postula com a urbanitzador.
  
La documentació assenyalada estarà a la vista durant l'expressat període d'exposició pública en la Notaria d'Antonio Artero García, sítia a Orihuela, carrer Josep Antoni núm. 4, on podrà ser consultada de dilluns a divendres de 10.00 a 14.00 hores, així com en les dependències de l'Ajuntament d'Orihuela.
  
Es fa advertència que, dins del termini de vint dies comptats des de la publicació de l'últim anunci, qualsevol persona podrà comparéixer en la notaria abans ressenyada per a obtindre còpia de l'acta notarial de protocol·lització o sol·licitar que aquesta li siga exhibida, així com podrà presentar al·legacions a l'esmentada documentació.
  
Així mateix, es fa constar la possibilitat de consultar durant el mateix termini en l'Ajuntament les actuacions derivades de la documentació depositada en este i de presentar-hi les al·legacions que tinga per convenients a l'alternativa tècnica exposada al públic; es fa constar així mateix que es podran presentar alternatives tècniques en competència a l'exposada al públic en un període de vint dies a comptar de la publicació en el DOGV d'este Edicte, i a formular proposicions juridicoeconòmiques dins dels terminis legalment establits, tot això segons el que disposa els articles 45, 46 i 48 de la Llei Reguladora de l'Activitat Urbanística.
  
Es fa constar a més que s'han practicat les notificacions als titulars cadastrals dels terrenys de conformitat amb el que establix l'article 48.C) LRAU, si bé este edicte servirà per a esmenar qualsevol defecte en què es puga incórrer en l'esmentada notificació i per a notificar a aquells titulars cadastrals que siguen desconeguts, segons el que disposa l'article 59 de la Llei 30/92; la relació de titulars cadastrals del Sector és la que s'adjunta a continuació:
  
1. Platja Salvatge, SA.
  
2. Badia Daurada, SA.
  
El termini per a formular alternatives tècniques en competència amb l'exposada al públic de vint dies podrà així mateix ser ampliat en altres 20 dies si, durant els 10 primers dies d'informació pública, qualsevol interessat es compromet fefaentment a formular alternativa tècnica en competència, substancialment diferent de l'exposada.
  
Les proposicions juridicoeconòmiques es presentaran en el registre general de l'Ajuntament en plica tancada, dins dels cinc dies hàbils següents des del venciment del termini anterior, amb la documentació establida en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques se celebrarà en l'Ajuntament, l'endemà hàbil a la conclusió del termini per a la seua presentació i, en tot cas, prèvia acreditació pels proponents del compliment del tràmit contingut en l'article 48 de la Llei Reguladora de l'Activitat Urbanística. Durant els 10 dies següents a l'obertura de pliques, totes les actuacions estaran a la vista per a consulta i al·legacions, abans de l'aprovació del programa i l'adjudicació de la seua execució.